২য় বিশ্বযুদ্ধে মার্কিন বিমান বাহিনী ও ব্রিটিশ রাজকীয় বিমান বাহিনীর কৌশলগত বিমান হামলা জার্মান শিল্পোৎপাদনকে ব্যপকভাবে ক্ষতিগ্রস্ত করে এবং জার্মান বিমান বাহিনীকে বাধ্য করে নিজ ভূখণ্ড ও কলকারখানাসমূহ প্রতিরক্ষায় ব্যস্ত থাকতে। তাছাড়া সোভিয়েতদের বিশেষ অভিযানে সহায়তা করতে মার্কিন ও ব্রিটিশ বিমান বাহিনী পূর্ব জার্মানির ড্রেসডেন নগরীতে বোমা হামলা চালায়। জার্মানি ছাড়াও তাদের মিত্ররাষ্ট্র রোমানিয়া ও হাঙ্গেরিতেও শত শত টন বোমা আকাশপথে নিক্ষিপ্ত হয়, রোমানিয়ার তেলশিল্পকে ধ্বংস করতে "অপারেশন টাইডাল ওয়েইভ" নামক বিমান হামলা অভিযান চালানো হয়।

এছাড়াও উত্তর সাগরের রসদবাহী নৌবহর দ্বারা ব্রিটিশ ও কমনওয়েল্‌থভুক্ত রাষ্ট্রসমূহ সোভিয়েতদের সহায়তা করে, এবং ব্রিটিশ "রাজকীয় বিমান বাহিনীর" (RAF) প্রশিক্ষকেরা সোভিয়েত "লাল বিমান বাহিনী"র পাইলটদের প্রশিক্ষণ দেয় এবং তাদেরকে রসদ ও গোয়েন্দা তথ্য প্রদান করেও সহায়তা করে থাকে।

বৈদেশিক সহায়তা ও কর্মসূচি
সামরিক শক্তি
১৯৪৩-৪৪ সালের শরৎ ও শীতকাল
লেনিনগ্রাড, মস্কো ও রুস্তভের যুদ্ধ: শরৎ, ১৯৪১